Jānis Biezais

Jānis Biezais (dzimis  Galgauskas pagastā; miris ) bija latviešu ekonomists, publicists, bijušais Latvijas Augstākās Padomes deputāts.

 Dzīvesgājums 
Dzimis  Galgauskas pagastā zemnieku ģimenē. Mācījās Gulbenes vidusskolā, studēja Latvijas Valsts Universitātes Fizikas un matemātikas fakultātē, bet 4. kursā studijas pārtrauca, jo 1960. gadu sākumā viņu aizturēja Valsts drošības komiteja un pratināja politisko uzskatu dēļ,Ķekavietis ar Latvijas brīvības ideju — Jānis Biezais  Aija Grīnvalde parkulturu.lv 2015. gada 30. aprīlī J. Biezā vārds atrodams VDK aģentu kartotēkā.VDK kontroluzskaites kartīte

Vairākus gadus strādāja par skolotāju, tad atsāka mācības un 1968. gadā pabeidza Zaļenieku sovhoztehnikumu. Pēc tam strādāja dažādos amatos lauksaimniecībā, līdztekus neklātienē studēja Latvijas Lauksaimniecības akadēmijas Ekonomikas fakultātē. Strādāja par vecāko inženieri matemātiķi-programmētāju Lauksaimniecības ministrijas informatīvajā skaitļošanas centrā, pēc tam par vecāko ekonomistu kolhozā „Ķekava” (1980—1990).

Atmodas kustības laikā 1988. gadā J. Biezais piedalījās Latvijas Atdzimšanas partijas un Latvijas Nacionālās neatkarības kustības (LNNK) dibināšanā. LNNK Ķekavas nodaļa, kurā bija ap 40 dalībnieku, viņu deleģēja uz Latvijas Tautas frontes dibināšanas kongresu 1988. gada 8. un 9. oktobrī. 1989. gadā viņš piedalījās arī Latvijas Lauksaimnieku savienības un Latvijas Tautsaimnieku savienības dibināšanā.

1990. gadā J. Biezo ievēlēja par Latvijas Augstākās Padomes deputātu no Ķekavas 168. vēlēšanu apgabala, 1990. gada 4. maijā viņš nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv Augstākajā Padomē vadīja Nacionālā īpašuma aizsardzības un konversijas komisiju.

Beidzoties deputāta pilnvarām, J. Biezais strādāja par 5. Saeimas deputāta Alfrēda Žīgura palīgu, pēc tam bija Ķekavas pagasta ekonomists (1994—1997), skolotājs Ķekavas vidusskolā, kopš 1998. gada septembra — galvenais speciālists Latvijas Lauksaimniecības universitātes Ekonomikas katedrā.

Pensionējās 2000. gadā. 2001. gada pašvaldību vēlēšanās nesekmīgi kandidēja Ķekavas pagasta padomes vēlēšanās no apvienības “Tēvzeme”.

Miris 2017. gada 30. augustā.timenote.info

 Apbalvojumi 
2000. gadā J. Biezo apbalvoja ar trešās šķiras Triju Zvaigžņu ordeni.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1940. gadā dzimušie
Kategorija:2017. gadā mirušie
Kategorija:Gulbenes novadā dzimušie
Kategorija:Latvijas ekonomisti
Kategorija:Latvijas Biozinātņu un tehnoloģiju universitātes absolventi
Kategorija:Latvijas Biozinātņu un tehnoloģiju universitātes darbinieki
Kategorija:Latvijas PSR VDK kartotēkā minētās personas
Kategorija:LR Augstākās Padomes deputāti
Kategorija:Triju Zvaigžņu ordeņa komandieri